da sv nl sv es nl sv de sv et sv da ceb sv sv sv sv sv da sv fr id da sv en de en da da da da sv da en de en da da da da sv es en de en da da da da sv fr nb sv sv
Der bliver brugt meget energi i verden, både til produktion, transport og byggeri, og olie, kul og gas er hovedkilderne for energiproduktion. Det betyder desværre negativ påvirkning på klimaet i form af blandt andet luftforurening og global opvarmning takket være udslip af drivhusgasser og forbrænding af fossile brændsler.
Hvis den negative udvikling skal bremses er det vigtigt at tænke i nye baner. En måde er at alle, fra multinationale virksomheder til det enkelte individ, ændrer adfærd og gør en indsats i hverdagen for at forbruge mindre energi. Med nye teknologier er det desuden vigtigt at anvende energien mere effektivt samt at fremme fornyelige og vedvarende energiresourcer så verden kan gå fra at anvende olie, gas og kul til at i højere grad blandt andet bruge solenergi, bioenergi og vindkraft.
Danmark har en af de største vindkraftindustrier i verden, og en stor del af landets forbrug af vedvarende energi kommer fra biomasse, såsom træ og halm. I dagens Danmark installeres desuden stadigt flere solcelleanlæg i husstande landet over, hvilket er en fantastisk måde at spare miljøet for CO2-udslip på – og desuden kan man også spare penge som privatperson. Den enkelte forbruger kan desuden på et personligt plan sørge for at slukke for elektriske apparater i stedet for at lade dem stå på standby, købe energivenlige produkter såsom sparepærer, fylde vaskemaskinen og anvende tørretumbleren mindst muligt.
Kommentarer inaktiverade för nya baner
Posted by alte on jul 21st, 2021
At vi bærer ure på armen i dagens Danmark, går sjovt nok tilbage til første verdenskrig. Dengang kom officererne nemlig på at man kunne spare tid ved at have uret synligt på armen, i stedet for, som tidligere, i lommen. Armbåndsure betød at man kunne anvende den anden hånd til at telegrafere samtidig med at man kunne holde et øje med tiden.
I dag er uret for mange mennesker mere end en måde at holde styr på tiden. De fleste vælger et flot design der passer deres smag og livsstil, og med armbåndsure i alle prisklasser er uret for mange et kært eje. Et ur af høj kvalitet kan holde i mange år og kan være værd et reparere igen og igen.
Med udbredelsen af smartphones er visse gået bort fra at bære armbåndsur da de i stedet anvender mobiltelefonens ur. Det betyder dog at man skal have hånden i lommen eller tasken hver gang man skal tjekke tiden, og det kan også indebære at telefonen skal oplades med strøm lidt oftere. De fleste armbåndsure er drevet af batterier som sjældent skal udskiftes. Det er utrolig praktisk at slippe for at skulle oplade uret dagligt og ikke behøve havne i problemer hvis man glemmer at få det gjort.
Kommentarer inaktiverade för livsstil
Posted by alte on feb 11th, 2020
Der er meget det enkelte individ kan gøre for at spare energi i forbindelse med husholdningen. Når det kommer til opførsel eller renovering af ens bolig kan man påvirke energiforbrug og omkostninger drastisk. Valget af isolering og varmeinstallation (naturgas er for eksempel mere miljøvenligt end elvarme eller oliefyr) samt renovering eller udskiftning af gamle vinduer der ikke lukker tæt er blot nogle af de ting man nøje bør overveje for at reducere energiforbruget. Derudover kan man gå efter energivenlige apparater til hjemmet, blandt andet når det drejer sig om valg af nyt køleskab, ovn og vaskemaskine, samt købe varer med en lav energimærkning, for eksempel sparepærer i stedet for almindelige elpærer.
I mange familier bliver der brugt meget strøm i køkkenet og i forbindelse med underholdning i stuen. TV-apparater og computere står for den størstedel af strømforbruget, mens komfuret, køleskabet og fryseren er stærke konkurrenter.
Der er små ting som privatforbrugeren kan tænke på i forbindelse med adfærd omkring strømforbrug i hverdagen. Energiforbruget kan for eksempel reduceres ved at slukke unødigt lys og elektriske apparater såsom TV’et og DVD-afspilleren i stedet for at lade dem stå på standby, eller ved at hænge tøjet til tørre udendørs når vejret tillader det i stedet for at starte den energislugende tørretumbler. Energi kan også spares ved at fylde opvaskemaskinen hver gang, ved at vaske tøjet ved lave temperaturer og indstille køleskab og fryser ved ret temperatur.
Kommentarer inaktiverade för energi
Allt om | Cookies/Sekretesspolicy | Översikt | Blogg | Kontakt |